Neuquén

Neuquén je grad u Argentini, glavni grad pokrajine Neuquén. Nalazi se na istoku pokrajine na ušću Limaya u Neuquen rijeku. Sa svojih 265 000 stanovnika jedan je od većih gradova u Patagoniji. Čini konurbaciju s gradovima Plottier i Cipoletti. Neuquén je i važno središte patagonijske poljoprivrede. Nalazi se u regiji gdje rastu jabuke, kruške i drugo voće. Ime Neuquén (Neuhenken) na jeziku mapudungun ima više značenja, a to su: brzo teče, klizište, jaki i izložen vjetru. Povijest Bouquet Carlos Roldan, tadašnji guverner Teritorija Neuquén je predložio da se osnuje novi grad na desnoj obali rijeke Neuquén, ali kako nije bilo riješeno pitanje razgraničenja s Čileom ta je odluka malo kasnije ostvarena. 1904. mjesto glavnog grada se seli iz Chos Malala u Neuquén. Otada počinje nagli razvoj ovog grada, kako je u grad dolazio kapital dolazili su i ljudi. Na početku je Neuquén kao željezničko čvorište imao tek 5000 stanovnika. Radi izgradnje novog grada pripadnici plemena Mapuche i Tehuelche su pobijeni ili istisnuti sa svoje zemlje. Nakon otkrića nafte grad je doživio populacijsku eksploziju. Geografija i klima Grad leži na ušću rijeka Neuquén i Limay u Rio Negro usred navodnjavane plodne doline u jugozapadnom dijelu Argentine. To je područje stepa pa stoga ima grubu suhu i kontinentalnu klimu. Tlo oko grada većinski je šljunčano s pojedinim mjestima gline, pa je zbog toga suho i ne može pridonositi velike plodove, ali su to stanovnici grada riješili navodnjavanjem polja. Pošto je klima suha grad ima samo 180 mm padalina godišnje. Temperatura ljeti doseže 31 °C, ali niska včažnost zraka i vjetrovi čine ugođaj da je hladnije nego što jest. Zimi temperatura rijetko pada ispod -10 °C, dok su jesensko i proljetno vrijeme poprilično blagi. Uprava Neuquén kao glavni grad istoimene pokrajine ima svoja tijela ovlasti. On je sjedište pokrajinke vlade, Visokog suda i Časnog suda. Gradonačelnik ima mandat od 4 godine, ali se može birati svakih narednih izbora nanovo. Sadašnji gradonačelnik Martin Farizano iz stranke Front za pobjedu pobijedio je s oko 48 % glasova. Zakonodavna vlast u Neuquén se sastoji od 18 članova koji također imaju mandat od 4 godine s mogućnošću reizbora. U gradu se također nalaze i Prekršajni sud i Savezni sud radi bolje uprave te sjedište pokrajinskih Oružanih snaga. Grad izdaje mnoge povelje koje pružaju jači temelj za provođenje općinske zakonodavne vlasti. Simboli grada Zastava Grad je 27. travnja 2010. pokrenuo projekt Zastava za moj grad. Od 75 pristiglih prijedloga pobijedio je Carlos Alberto Juarez. Njegova zastava prikazuje dvije rijeke (Neuquén i Limay) na plavoj pozadini koje tvore slijev, mjesto gdje je grad izrastao. Zastava je podignuta 12. rujna 2010. na 106. obljetnicu grada. Grb Na gotičkom štitu prikazan je obelisk koje se uzdiže prema Argentinskom suncu te time simbolizira brzi uzast grada. Iza obeliska se ukrštavaju strelica lokalnih Indijanaca i mač konkvistadora. Ispod toga poveznicom u argentinskim nacionalnim bojama povezane su dvije grane lovora. Oko grba je vrpca na kojoj piše Ciudad de Neuquén (Grad Neuquén). Stanovništvo Grad ima oko 265 000 stanovnika. Grad je etnički heterogen jer u njemu od Argentinaca ima lokalnih indijanaca iz plemena Mapuche i Tehuelche. Pošto je grad nakon otkrića nafte postao važno sjedište u Patagoniji u njega se doseljavaju ljudi iz različitih dijelova Argentine, ali i iz ostalih dijelova Južne Amerike (posebno iz Bolivije. Stopa nezaposlenosti 2008. je iznosila 5,4 % što ga čini jednim od boljih gradova u Argentini. Što se tiče religije stanovništvo je većinski rimokatoličko. Sport i obrazovanje U gradu se nalazi više klubova od nogometa (Club Atlético Independiente Neuquén) pa sve do rugbya i košarke. Nogometni klub igra utakmice na malom stadionu od oko 6000 mjesta, Ruce Che. Grad Neuquén ima različite obrazovne ustanove od osnovnih i srednjih škola do fakulteta. U mjestu postoji više škola koje su ili javne ili vjerske. Pobratimljeni gradovi Knoxville, Tennesse, Sjedinjene Američke Države Treviso, Veneto, Italija Valdivia, Čile Haifa, Izrael Izvori Knjiga: Neuquén: Napredak u pokušaju da se osnuje grad, Black River Journal, 9. rujna 2003.